stanford-oval/wikipedia huggingface dataset:
ช้างเผือก
ความเชื่อเกี่ยวกับช้างเผือก

ตามความเชื่อในศาสนาพราหมณ์ กล่าวถึงต้นกำเนิดของช้างในเรื่องการสร้างโลกว่าพระวิษณุ (พระนารายณ์) ขณะที่บรรทมอยู่ในเกษียรสมุทรทรงแสดงเทวฤทธิ์อธิษฐาน ให้มีดอกบัวผุดขึ้นจากพระนาภี 1 ดอก ดอกบัวนี้มี 8 กลีบ และมีเกสร 173 เกสร พระวิษณุได้ทรงนำดอกบัวนี้ไปถวายแด่พระศิวะ (พระอิศวร) ซึ่งพระองค์ได้ทรงแบ่งดอกบัวและเกสรดอกบัวนั้นออกเป็น 4 ส่วน และทรงแบ่งให้กับเทวะองค์อื่น ๆ อีก 3 องค์ คือ ทรงเก็บไว้เอง ,ทรงแบ่งให้พระวิษณุ, ทรงแบ่งให้พระพรหม และทรงแบ่งให้พระอัคนิ (พระเพลิง) โดยองค์เทวะทั้งสี่ได้ทรงสร้างช้างขึ้นองค์ละตระกูล ดังที่ปรากฏในตำราคชลักษณ์ จึงมีช้าง 4 ตระกูล และช้างทั้ง 4 ตระกูลเหล่านี้ยังถูกแบ่งออกเป็นวรรณะ เช่นเดียวกับการแบ่งวรรณะของคนอินเดียด้วย คือ
อิศวรพงศ์ เป็นช้างในตระกูลที่พระอิศวรหรือพระศิวะทรงสร้าง จัดเป็นช้างชาติ กษัตริย์
พรหมพงศ์ เป็นช้างในตระกูลที่พระพรหมทรงสร้าง จัดเป็นช้างชาติ พราหมณ์
วิษณุพงศ์ เป็นช้างในตระกูลที่พระวิษณุหรือพระนารายณ์ทรงสร้าง จัดเป็นช้างชาติ แพศย์
อัคนิพงศ์ เป็นช้างในตระกูที่พระอัคนิหรือพระเพลิงทรงสร้าง จัดเป็นช้างชาติ ศูทร
ความเชื่อของคนไทย ช้างเผือกหรือช้างสำคัญเป็นช้างที่เกิดขึ้นเพราะพระบารมีของพระมหากษัตริย์ ถ้าพระมหากษัตริย์พระองค์ใดมีช้างเผือกมาก ก็จะถือว่าเป็นมงคล บ้านเมืองอยู่เย็นเป็นสุข เมื่อสำนักพระราชวังตรวจคชลักษณ์ว่าเป็นช้างเผือกหรือช้างสำคัญแล้ว ก็จะนำความขึ้นกราบบังคมทูลพระบาทสมเด็จพระเจ้าอยู่หัว โดยจะน้อมเกล้าฯ ถวายช้างสำคัญ และมีพระราชพิธีสมโภชขึ้นระวางช้างสำคัญ พระมหากษัตริย์องค์ใดได้พบช้างเผือกเป็นจำนวนมาก แสดงว่าพระมหากษัตริย์พระองค์นั้นทรงพร้อมด้วยบุญญาภินิหารบารมีมาก และมักถวายพระนามพระองค์ว่า พระเจ้าช้างเผือก ดังเช่น สมเด็จพระมหาจักรพรรดิแห่งกรุงศรีอยุธยา เป็นต้น
ในความเชื่อของชาวพม่า ซึ่งนับถือศาสนาพุทธแบบเถรวาทเช่นเดียวกับไทย เชื่อว่า ใครได้พบกับช้างเผือกเสมือนกับได้พบพระสัมมาสัมพุทธเจ้า ซึ่งในอดีตชาติเคยเสวยชาติเกิดเป็นช้างเผือก
ในตำนานพุทธประวัติ กล่าวว่าช้างเผือกนั้นคือสัญลักษณ์แห่งความรู้และการเกิด คืนก่อนวันประสูติของพระพุทธเจ้า พระมารดาของพระองค์ทรงสุบิณท์ถึงช้างเผือก มอบดอกบัวให้พระนาง ดอกบัวอันหมายถึงความบริสุทธิ์และความรู้
ตำนานไตรภูมิ มีบทหนึ่งกล่าวถึงช้างเผือกว่า:
" มหาราชมีครบซึ่งสิ่ง 7 ประการ ภริยาที่สมบูรณ์ ขุมสมบัติคณานับ ผู้ปรึกษาแผ่นดินที่ดี ม้าที่วิ่งเร็ว กฎการปกครองที่ดี แก้วแหวนอันเป็นสิ่งสำคัญ และช้างเผือกที่สง่างาม"
ขนช้างเผือกโดยเฉพาะขนหางถือว่าเป็นเครื่องรางของคลังชนิดหนึ่ง สามารถป้องกันเสนียดจัญไรแก่ผู้ที่มีไว้ครอบครองได้ จึงนิยมนำมาทำเป็นแหวนติดตัว และพระแส้หางช้างเผือกของพระมหากษัตริย์ก็ทำมาจากขนหางช้างเผือกเช่นกัน
เชื่อกันว่าเด็กคนใดที่มักจะเจ็บไข้ได้ป่วย ไม่แข็งแรง หรือเลี้ยงยาก ถ้านำเด็กคนนั้นไปลอดใต้ท้องช้างเผือกครบ 3 รอบ จะกลับมาแข็งแรงไม่เจ็บไข้ได้ป่วยบ่อย ๆ และเลี้ยงง่าย
หากมีเหตุต่าง ๆ เกิดขึ้นแก่ช้างเผือก เช่น เจ็บ งาหัก หรือล้ม ถือว่าเป็นลางร้ายของแผ่นดิน จะเกิดอาเพศภัยร้ายแรงขึ้นแก่บ้านเมืองและประชาชน หรือเมื่อบ้านเมืองจะเกิดวิกฤตการณ์ ช้างเผือกจะมีอาการประหลาด ๆ ให้เห็น ดังเช่นในประเทศพม่าตอนที่แม่ทัพอังกฤษเข้าเฝ้าพระเจ้าสีป่อ เพื่อเชิญเสด็จออกจากประเทศพม่า ช้างเผือกก็ส่งเสียงร้องเหมือนคนร้องไห้และดิ้นรนมิได้หยุด หมอควาญจะปลอบอย่างไรก็มิได้สงบ ซึ่งหลังจากที่พระเจ้าสีป่อเสด็จออกไปนอกประเทศและชาวอังกฤษเข้ามาปกครองแทนแล้ว ช้างเผือกก็ล้มโดยมิได้เป็นโรคอะไร
วัฒนธรรม

ช้างเผือกถือเป็นสัญลักษณ์สำคัญของชาติไทย มีการนำรูปช้างเผือกติดไว้บนธงสีแดง ซึ่งเดิมถือเป็นธงประจำชาติไทย ก่อนจะเปลี่ยนมาเป็นธงไตรรงค์ การกำหนดไว้ในเครื่องราชอิสริยาภรณ์อันเป็นที่เชิดชูยิ่งช้างเผือกทั้ง 8 ชั้น ชั้นสูงสุด คือ มหาปรมาภรณ์ช้างเผือก (ม.ป.ช.) การสร้างเหรียญกษาปณ์ไทย ธนบัตรรูปช้างสามเศียร และแสตมป์ที่มีรูปช้าง การสร้างภาพยนตร์ไทยเรื่องพระเจ้าช้างเผือก ตราสมาคมต่าง ๆ นอกจากนี้ตราช้างเผือกยังได้รับราชทานพระบรมราชานุญาตจากรัชกาลที่ 6 ให้ใช้เป็นตราประจำกองลูกเสือของอังกฤษ "King of Siam's Own Troop of Boy Scouts" หรือ "K.S.O." อีกด้วย
ปัจจุบัน ยังนำคำว่า "ช้างเผือก" มาใช้ในแวดวงการศึกษาและแวดวงกีฬา โดยเปรียบเปรยถึงเยาวชนซึ่งอาศัยอยู่ต่างจังหวัดที่เรียนเก่งระดับหัวกะทิ หรือมีความสามารถทางกีฬาเป็นเลิศ และได้โควตาพิเศษเข้ามาศึกษาต่อในกรุงเทพฯ หรือมาเป็นนักกีฬาทีมชาติตามโครงการช้างเผือก
ในภาษาอังกฤษคำว่า "white elephant" มีความหมายในเชิงลบ ซึ่งหมายถึงของที่ใหญ่และหายาก แต่มักจะไม่มีใครต้องการ เนื่องจากต้องเสียค่าดูแลหรือค่าบำรุงสูง มีที่มาจากการมอบของหรือสิ่งใดให้กับศัตรูหรือผู้ที่ไม่ชอบ ซึ่งคนผู้นั้นจะถูกบังคับให้ต้องดูแลสิ่งของหายากนั้นไปโดยปริยาย และสูญเสียเงินในการดูแลจนล้มละลาย
แหล่งข้อมูลอื่น

สถานีย่อยประเทศไทย
สถานีย่อยโลกของสัตว์
| ด ค กสัญลักษณ์ประจำชาติไทย |
| --- | --- | --- |
|  ธงไตรรงค์  เพลงชาติ  เพลงสรรเสริญพระบารมี  ตราแผ่นดินของไทย  ช้างเผือก  ราชพฤกษ์  ศาลาไทย  |  ธงไตรรงค์  เพลงชาติ  เพลงสรรเสริญพระบารมี  ตราแผ่นดินของไทย  ช้างเผือก  ราชพฤกษ์  ศาลาไทย  |  |
พระเศวตอดุลยเดชพาหนฯ ช้างสำคัญในรัชกาลที่ 9
ช้างเผือก ณ เมืองเนปยีดอ, สาธารณรัฐแห่งสหภาพเมียนมา
"ธงช้าง" ลักษณะเป็นรูปช้างเผือกเปล่า ยืนหันหน้าให้เสา บนพื้นธงสีแดงเกลี้ยง ใช้เป็นธงชาติสยาม พ.ศ. 2398 - 2459
เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก
กองทัพแองโกลา

| กองทัพแองโกลา |
| --- | --- |
Forças Armadas Angolanas

เหล่า: กองทัพบก  กองทัพเรือ  กองทัพอากาศ
กองบัญชาการ: กระทรวงกลาโหม, Rua 17 de Setembro, Luanda, Angola
ผู้บังคับบัญชา
ประธานาธิบดี, ผู้บัญชาการทหารสูงสุด: จัว ลอเรนโซ
รัฐมนตรีว่าการกระทรวงกลาโหม: Salviano de Jesus Sequeira
ประธานเสนาธิการกองทัพ: General Geraldo Sachipengo Nunda
กำลังพล
การเกณฑ์: 2 ปี (24 เดือน)
ยอดประจำการ: 90,000
ยอดสำรอง: 30,000
รายจ่าย
งบประมาณ: $6.8 billion (2014)
ร้อยละต่อจีดีพี: 5.25% (2014)
อุตสาหกรรม
แหล่งผลิตนอกประเทศ:  รัสเซีย  มอลโดวา  บราซิล  สหรัฐ  เบลารุส  อิตาลี  คิวบา  แอฟริกาใต้  สหภาพโซเวียต (1975—1991)
บทความที่เกี่ยวข้อง
ประวัติ: สงครามชายแดนแอฟริกาใต้   สงครามประกาศเอกราชแองโกลา   สงครามกลางเมืองแองโกลา   สงครามคองโกครั้งที่ 1   สงครามกลางเมืองคองโก-บราซาวิลล์   สงครามคองโกครั้งที่ 2   2012 Guinea-Bissau coup d'état
ยศ: ยศทหาร เครื่องอิสริยาภรณ์
กองทัพแองโกลา (โปรตุเกส: Forças Armadas Angolanas, FAA) ประกอบไปด้วย กองทัพบก, กองทัพอากาศและป้องกันภัยทางอากาศ, กองทัพเรือ, และ ทหารอาสาสมัคร มีกำลังพลประจำการรวม 107,000 นาย.
หนังสืออ่านเพิ่มเติม

"World Defence Almanac". Military Technology. Bonn, Germany: Monch Publishing Group. XXXII (1): 301–302. 2008. ISSN 0722-3226.
Human Rights Watch, Angola Unravels: The Rise and Fall of the Lusaka Peace Process, October 1999
Utz Ebertz and Marie Müller, Legacy of a resource-fueled war: The role of generals in Angola's mining sector, BICC Focus, June 2013
Area Handbook for Angola, August 1967, Angola, A Country Study (1979 and 1991)
Rocky Williams, "National defence reform and the African Union." SIPRI Yearbook 2004: 231–249.
Weigert, Stephen L. Angola: a modern military history, 1961–2002. Palgrave Macmillan, 2011.
Martin Rupiya et al., 'Angola', in Evolutions and Revolutions
The Twenty-Seventh of May: An Historical Note on the Abortive 1977 "coup" in Angola
David Birmingham, African Affairs, Vol. 77, No. 309 (Oct. 1978), pp. 554–564
Published by: Oxford University Press on behalf of The Royal African Society
แหล่งข้อมูลอื่น

Official site of the Angolan Ministry of National Defence เก็บถาวร 2011-08-13 ที่ เวย์แบ็กแมชชีน
World Navies
Brinkman, Inge "Language, Names, and War: The Case of Angola", African Studies Review
โพลีไรโบโซม

โพลีไรโบโซมหรือโพลีโซม (Polyribosomes หรือ polysomes) เป็นกลุ่มของไรโบโซมที่จับกับ mRNA ค้นพบครั้งแรกโดย Jonathan Warner Paul Knopf และ Alex Rich ใน พ.ศ. 2506  โพลีไรโบโซมอ่านรหัสพันธุกรรมจาก mRNA ช่วยให้สังเคราะห์โปรตีนชนิดเดียวกันที่จุดต่างๆกันบน mRNA  สายเดียวกัน อาจจะพบเป็นกลุ่ม เส้นตรง หรือเป็นชุด  ทำให้มีการสังเคราะห์โปรตีนจาก mRNA ได้มากขึ้น  และทำให้มีวัฏจักรของการนำไรโบโซมกลับมาใช้ใหม่ได้เร็ว 5' 7-methylguanosine cap และปลาย 3' polyA จะช่วยในกระบวนการนี้โพลีไรโบโซมพบได้ 3 แบบ คือ รูปอิสระ จับกับระบบเส้นใยของเซลล์และจับกับเยื่อหุ้ม
แหล่งข้อมูลอื่น

Theoretical and experimental structure of polysome
สกรู

สกรูแบบต่างๆ
สกรู หรือ ตะปูควง เป็นเครื่องกลผ่อนแรงชนิดหนึ่ง มีรูปร่างคล้ายบันไดเวียนรอบแกน ใช้ยกวัตถุหนักขึ้นสู่ที่สูง  โดยแรงความพยายามเคลื่อนที่เป็นวงกลมขณะที่แรงความต้านทานเคลื่อนที่ขึ้นลงในแนวดิ่ง ดังรูป
สูตรที่ใช้คำนวณเรื่องสกรู
W × P = E × 2πR
M.A. = W/E = 2πR/P
W 	= 	แรงความต้านหรือน้ำหนักของวัตถุ (นิวตัน)
P 	= 	ระยะทาง 1 ช่วงเกลียว (เมตรหรือเซนติเมตร)
E 	= 	แรงความพยายามหรือแรงที่กระทำกับสกรู (นิวตัน)
R 	= 	รัศมีของการหมุนหรือความยาวของด้ามแม่แรง (เมตรหรือเซนติเมตร)
แหล่งข้อมูลอื่น

ข้อมูลสกรู เก็บถาวร 2007-09-29 ที่ เวย์แบ็กแมชชีน
ข้อมูลสกรู เก็บถาวร 2007-09-29 ที่ เวย์แบ็กแมชชีน
โทแมกซ์และเซมอต

ตัวละครจากแฟรนไชส์จีไอโจ
| โทแมกซ์และเซมอต |
| --- | --- |
ตัวละครใน จีไอโจ
เซมอต (ซ้าย) และโทแมกซ์ (ขวา) ตามที่เห็นในซีรีส์แอนิเมชันจีไอโจ ค.ศ. 1985 ของบริษัทซันโบว์/มาร์เวล
ปรากฏครั้งแรก: จีไอโจ: อะเรียลอเมริกันฮีโร ฉบับที่ 37 (กรกฎาคม ค.ศ. 1985)
ให้เสียงโดย: คอรีย์ เบอร์ตัน (โทแมกซ์ ในเวอร์ชันซันโบว์/มาร์เวล) และไมเคิล เบล (เซมอต ในเวอร์ชันซันโบว์/มาร์เวล) สตีเฟน สแตนตัน (ทั้งสอง ในภาคเรนอิเกดส์) ฌอน คริสเดน (ทั้งสอง ในเกมจีไอโจ: ออเปอเรชันแบล็กเอาต์)
การเข้าร่วม: โคบรา
ความชำนาญพิเศษ: ผู้บัญชาการคริมสันการ์ด
ชื่อไฟล์: โทแมกซ์ เปาลี และเซมอต เปาลี
สถานที่เกิด: อาฌักซีโย คอร์ซิกา
หน่วยปฐมภูมิ: การแทรกซึม, การจารกรรม, การก่อวินาศกรรม, การโฆษณาชวนเชื่อ และกฎหมายบริษัท
กลุ่มย่อย: คริมสันการ์ด; เอกซ์เทนซีฟเอนเทอร์ไพรส์
โทแมกซ์ เปาลี (คอร์ซิกา: Tomax) และ เซมอต เปาลี (คอร์ซิกา: Xamot Paoli) (เรียกอีกอย่างว่า แฝดคริมสัน หรือ ผู้บัญชาการคริมสันการ์ด) เป็นตัวละครจากสายของเล่น, หนังสือการ์ตูน และซีรีส์แอนิเมชันจีไอโจ: อะเรียลอเมริกันฮีโร พวกเขาเป็นผู้นำร่วมของกองกำลังชั้นยอดขององค์กรโคบรา นั่นคือคริมสันการ์ด และได้รับการเปิดตัวใน ค.ศ. 1985 โดยชื่อเบื้องต้นของพวกเขาคือโมวัตและโทวัม
ประวัติโดยย่อ

พี่น้องเปาลีพูดด้วยสำเนียงที่โดดเด่นซึ่งแสดงให้เห็นว่าพวกเขามาจากเกาะคอร์ซิกา พี่น้องทั้งสองเคยเป็นสมาชิกของอูนีโอเนกอร์เซ (กลุ่มภราดรภาพคอร์ซิกา) ซึ่งได้รับราชการในกรมพลร่มต่างด้าวที่ 1 ของกองทหารต่างด้าวฝรั่งเศสในประเทศแอลจีเรีย จากนั้นเป็นทหารรับจ้างในทวีปแอฟริกา (ลุ่มแม่น้ำคองโก, แอฟริกาตอนใต้) และทวีปอเมริกาใต้ ขณะที่พวกเขาชื่นชอบสิ่งนี้ พวกเขาก็ได้ตระหนักว่าอีกไม่นานพวกเขาจะแก่เกินไปและอ่อนแอเกินกว่าจะเป็นทหารได้ตลอดไป พวกเขาจึงเปลี่ยนอาชีพและศึกษาด้านการธนาคารในซือริช ประเทศสวิตเซอร์แลนด์ ทว่า ทั้งสองไม่พอใจกับโลกแห่งการเงินธุรกิจ ทั้งสองพบว่าโอกาสที่มีอยู่ในการก่อการร้ายระหว่างประเทศเหมาะสมกับความสามารถของพวกเขามากกว่ามาก และได้เข้าร่วมกับองค์กรโคบรา ซึ่งความเชี่ยวชาญพิเศษของพวกเขาคือการแทรกซึม, การจารกรรม (การทหารและในทางอุตสาหกรรม), การก่อวินาศกรรม, การโฆษณาชวนเชื่อ และกฎหมายบริษัท
เช่นเดียวกับคริมสันการ์ดที่พวกเขาเป็นผู้นำ เซมอตและโทแมกซ์ยังเป็นผู้นำองค์กรที่ "น่านับถือ" ของโคบราในฐานะผู้ก่อตั้ง, เจ้าของ และประธานเจ้าหน้าที่บริหารของเอกซ์เทนซีฟเอนเทอร์ไพรส์ ครั้นเมื่อไม่มีส่วนร่วมในการก่อการร้าย พวกเขาก็จัดการธุรกิจของโคบราในด้านเสื้อเชิร์ตและเน็กไทได้อย่างมีประสิทธิภาพ ส่วนรูปแบบการโจมตีที่พวกเขาต้องการคือการใช้สมองมากกว่ากำลังกล้ามเนื้อ โดยใช้กฎหมายเพื่อตอบสนองวัตถุประสงค์ของโคบรา พวกเขาได้ครอบคลุมชุดเอกสารที่นำไปสู่การตัดสินใจหรือการกระทำที่เฉพาะเจาะจงและความเชื่อมโยงกับโคบราเป็นอย่างดี ซึ่งคิดว่าเป็นไปไม่ได้ที่จะพิสูจน์ความเชื่อมโยงระหว่างพวกเขากับองค์กรก่อการร้ายดังกล่าว
แหล่งข้อมูลอื่น

Tomax & Xamot at JMM's G.I. Joe Comics Home Page
Tomax & Xamot เก็บถาวร 2016-03-30 ที่ เวย์แบ็กแมชชีน at The Inner Sanctum fansite
กองกำลังป้องกันออสเตรเลีย

| กองกำลังป้องกันออสเตรเลีย |
| --- | --- |
Australian Defence Force (ADF)
ก่อตั้ง: 1 มีนาคม พ.ศ. 2444
รูปแบบปัจจุบัน: 9 กุมภาพันธ์ พ.ศ. 2519
เหล่า:  กองทัพบกออสเตรเลีย  ราชนาวีออสเตรเลีย  กองทัพอากาศออสเตรเลีย
กองบัญชาการ: Russell Offices ในกรุงแคนเบอร์รา
ผู้บังคับบัญชา
ผู้บังคับบัญชาสูงสุด: ผู้สำเร็จราชการ เดวิด เฮอร์ลีย์
รัฐมนตรีกลาโหม: ริชาร์ด มาร์ลส์
เสนาธิการทหารบก: พลเอกแองกัส แคมป์เบลล์
กำลังพล
อายุเริ่มบรรจุ: 16.5 ปี (คัดเลือก), 17 ปี (กำลังสำรอง), 18 ปี (วางกำลัง), 19 ปี (วางกําลังเข้าสู่รบพิเศษ)
การเกณฑ์: ไม่มีการเกณฑ์ทหาร
ประชากร วัยบรรจุ: ประมาณ 9,000,000 - 10,000,000 (2566), อายุ 16-50 (2553)
ประชากร ฉกรรจ์: 4,341,591 ชาย, อายุ 16-50 (2553), 4,179,659 หญิง, อายุ 16-50 (2553)
ประชากรวัยถึงขั้น ประจำการทุกปี: 144,959 ชาย (2553), 137,333 หญิง (2553)
ยอดประจำการ: 57,346 (ข้อมูล ณ วันที่ 30 มิถุนายน 2566)
ยอดสำรอง: ประมาณ 32,049 (ข้อมูล ณ วันที่ 30 มิถุนายน 2566)
ยอดกำลังนอกประเทศ: 1,841 (กรกฎาคม 2563)
รายจ่าย
งบประมาณ: 52,588 ล้านดอลลาร์ออสเตรเลีย (2023–24) (ห้าหมื่นสองพันห้าร้อยแปดสิบแปดล้านดอลลาร์ออสเตรเลีย)
ร้อยละต่อจีดีพี: 2.11%
อุตสาหกรรม
แหล่งผลิตนอกประเทศ: สหรัฐอเมริกา นิวซีแลนด์ ปาปัวนิวกินี อินโดนีเซีย ญี่ปุ่น ฟิลิปปินส์ ฟิจิ หมู่เกาะโซโลม่อน ติมอร์เลสเต มาเลเซีย สิงค์โปร สหราชอาณาจักร ฝรั่งเศส
บทความที่เกี่ยวข้อง
ยศ: ยศทหารในกองทัพออสเตรเลีย   เครื่องอิสริยาภรณ์
กองกำลังป้องกันออสเตรเลีย หรือ กองทัพออสเตรเลีย (Australian Defence Force หรือ ADF) เป็นหน่วยงานหลักที่รับผิดชอบในการปกป้องและรักษาความปลอดภัยของออสเตรเลีย โดยรวมกองกำลังทหารหลักสามหน่วย คือ กองทัพบกออสเตรเลีย (Australian Army), กองทัพเรือออสเตรเลีย (Royal Australian Navy), และกองทัพอากาศออสเตรเลีย (Royal Australian Air Force), หน้าที่หลักของกองกำลังป้องกันออสเตรเลีย (Australian Defence Force หรือ ADF) คือการปกป้องและรักษาความมั่นคงของประเทศออสเตรเลีย โดยรวมถึงการปฏิบัติการที่หลากหลายทั้งในประเทศและต่างประเทศ รวมถึงการรักษาผลประโยชน์ของประเทศออสเตรเลีย
ยุทธภัณฑ์ > อาวุธประจำกาย

M1911 Pistol
แหล่งข้อมูลอื่น

กองทัพออสเตรเลีย
คำนาม

คำนาม คือคำที่ทำหน้าที่เป็นชื่อของสิ่งของใด ๆ หรือชุดของสิ่งของใด ๆ เช่น สิ่งมีชีวิต วัตถุ สถานที่ การกระทำ คุณสมบัติ สถานะ อาการ หรือแนวคิด ในทางภาษาศาสตร์ คำนามเป็นหนึ่งในชนิดของคำแบบเปิดที่สมาชิกสามารถเป็นคำหลักในประธานของอนุประโยค กรรมของกริยา หรือกรรมของบุพบท
หมวดหมู่คำศัพท์ (ชนิดของคำ) ถูกนิยามในทางที่ว่าสมาชิกจะอยู่รวมกับนิพจน์ชนิดอื่น ๆ กฎทางวากยสัมพันธ์ของคำนามจะแตกต่างกันระหว่างภาษาต่าง ๆ ในภาษาอังกฤษ คำนามคือคำที่สามารถมาพร้อมกับคำนำหน้านาม (article) และคำคุณศัพท์กำหนดลักษณะ (attributive adjective) และสามารถทำหน้าที่เป็นคำหลัก (head) ของนามวลี
ชนิดของคำนามในภาษาไทย

ชนิดของคำนามในภาษาไทย แบ่งได้เป็น 5 ชนิด ได้แก่
สามานยนาม (คำนามไม่ชี้เฉพาะ)
วิสามานยนาม (คำนามเฉพาะ)
สมุหนาม (คำนามรวมหมู่)
ลักษณนาม (คำนามบอกลักษณะ)
อาการนาม (คำนามแสดงอาการ)
เอ็มสแควร์

เอ็มสแควร์  เป็นชื่อค่ายเพลงไทยค่ายหนึ่งในอดีต  ก่อตั้งขึ้นเมื่อต้นปี พ.ศ. 2537 โดย ยุวดี บุญครอง, โฆษิต สุวินิจจิต แห่งบริษัท มีเดีย ออฟ มีเดียส์ จำกัด (มหาชน) และได้ วิทยา ศุภพรโอภาส อดีตผู้บริหารค่ายนิธิทัศน์ มาร่วมบริหารงานในระยะต่อมา เพื่อขยายงานภายในบริษัทของตนเองโดยใช้สื่อเสียงเพลง อาศัยการผลิตและการโปรโมทผ่านทางสื่อต่างๆ  โดยได้รับผลิตผลงานเพลงให้กับศิลปินนักร้องที่มีชื่อเสียงและแจ้งเกิดไว้หลายคน อาทิ พงษ์สิทธิ์ คำภีร์, แบล็คเฮด, ดนุพล แก้วกาญจน์, ศิริพร อยู่ยอด เป็นต้น   แต่ดำเนินงานได้เพียง 3 ปีเศษก็มีการปรับเปลี่ยนโครงสร้างใหม่ โดยแบ่งเป็นค่ายเพลงต่างๆ ในเครือ และได้เปลี่ยนชื่อจากค่ายเอ็มสแควร์เป็นกลุ่ม "MMG" (Media Music Group)  ขณะที่ วิทยา หนึ่งในผู้บริหารได้แยกตัวไปก่อตั้งคลื่นวิทยุเพลงลูกทุ่งระบบเอฟเอ็มแห่งแรกของไทยในนาม "ลูกทุ่งเอฟเอ็ม"  กิจการของ MMG ยังคงดำเนินต่อไปจนถึงคราวยุติบทบาทลง
รายชื่อศิลปินของเอ็มสแควร์

พงษ์สิทธิ์ คำภีร์
เล็ก คาราบาว
ศุ บุญเลี้ยง
แก้ว ลายทอง
โฮป
หงา คาราวาน
มงคล อุทก
อิทธิ พลางกูร
เอาท์ไซเดอร์
แบล็คเฮด
วูล์ฟแพ็ค
จรัล มโนเพ็ชร
ดนุพล แก้วกาญจน์
ชรัส เฟื่องอารมย์
อุเทน พรหมมินทร์
อัธพนธ์ มกรานนท์
นครไทฯ ไชยธงรัตน์
จอย พวงเพชร ห้าวหาญ (อัลบั้ม ท้าดวล…ชวนดิ้น)
ไวตามิน เอ
พอง พอง
เมย์ เฟื่องอารมย์ (อัลบั้มเดี่ยว ชุด “May” ปี 2539)
ดีซี-ทูเธาซันด์ (DZ 2000)
รายชื่อศิลปินของ Media Music Group

ชันน์ญ่า โกดีโน่ (อัลบั้ม Sharnnyar Connexion)
วงไอวี่ (IVY) / อัลบั้ม CODE LOVE รหัสลับ รหัสรัก
ป๊อด รุจิเศรษฐ์ มหาเพชร / อัลบั้ม POD Behind Something
ซอนเน่ อมราภรณ์ ชวูเลร่า (อัลบั้ม Sonne')
อีฟ กมลชนก เวโรจน์ (อัลบั้ม About Her About Eve)
ไนซ์ อภิวัจน์ จุลอมรโชค (อัลบั้ม Nice Guy)
แจ็บ เพ็ญเพ็ชร เพ็ญกุล
โจโจ้ กท-ไทยแลนด์
จิณณา เชิญพิพัฒธนสกุล / เพลง เป็นชายซะเปล่า, ฝันมีเธอ
วงสแกนเนอร์ (Scanner) / เพลง ปวดใจ, ลมหายใจ
ซิกซ์-ทีน (บอยแบรนด์ 6 คน)
นัดฐา กระจ่างเมฆ (อัลบั้ม ฟ้าหลังฝน)
กุ้ง สุธิราช วงศ์เทวัญ
จิ้งหรีดขาว วงศ์เทวัญ
สุดา ศรีลำดวล
ฟอร์ด แฟนต้า
แคทรียา อิงลิช (ชุด Kiddy Kat)
ตั๊ก ศิริพร อยู่ยอด
แจ็ค ธนพล สัมมาพรต ฯลฯ
โดนต์เลตมีดาวน์ (เพลงเดอะเชนสโมเกอส์)

Error ซิงเกิลโดยเดอะเชนสโมเกอส์ ร่วมกับดายา
โดนต์เลตมีดาวน์ (อังกฤษ: Don't Let Me Down) เป็นเพลงของคู่ดีเจชาวอเมริกัน เดอะเชนสโมเกอส์ ร้องรับเชิญโดยนักร้องชาวอเมริกัน ดาย่า เพลงออกจำหน่ายในวันที่ 5 กุมภาพันธ์ ค.ศ. 2016 โดยค่ายดิสรัปเตอร์ และโคลัมเบียเรเคิดส์ เพลงเขียนโดย แอนดรูว์ แทกการ์ต ,เอมีลี่ วอร์เร็น และสก๊อตต์ ฮาร์ริส และเพลงยังออกจำหน่ายในวันที่ 22 กุมภาพันธ์ ค.ศ. 2016 พร้อมกับเพลง "โรส"
ในสหรัฐอเมริกา "โดนต์เลตมีดาวน์" กลายเป็นซิงเกิลแรกของเดอะเชนสโมเกอส์ และดาย่า หนึ่งในห้าอันดับบนชาร์ตบิลบอร์ดฮอต 100 ที่อันดับ 3 นอกสหรัฐอเมริกา "โดนต์เลตมีดาวน์" ขึ้นอันดับหนึ่งในประเทศมากกว่าสิบประเทศ เช่น ออสเตรเลีย ,ออสเตรีย ,แคนาดา ,เยอรมนี ,นิวซีแลนด์ ,สวีเดน และสหราชอาณาจักร
เพลงนี้ได้รับรางวัลแกรมมี สาขาบันทึกเสียงเพลงแดนซ์ยอดเยี่ยมแห่งปี
รายการเพลง

| ลำดับ | ชื่อเพลง | ยาว |
| --- | --- | --- |
| 1. | "Don't Let Me Down" (featuring Daya) | 3:28 |
| ลำดับ | ชื่อเพลง | ยาว |
| --- | --- | --- |
| 1. | "Don't Let Me Down" (featuring Daya) (W&W Remix) | 3:15 |
| 2. | "Don't Let Me Down" (featuring Daya) (Illenium Remix) | 3:40 |
| 3. | "Don't Let Me Down" (featuring Daya) (Zomboy Remix) | 4:26 |
| 4. | "Don't Let Me Down" (featuring Daya) (Ephwurd Remix) | 4:05 |
| 5. | "Don't Let Me Down" (featuring Daya) (Ricky Remedy Remix) | 4:39 |
| 6. | "Don't Let Me Down" (featuring Daya and Konshens) (Dom Da Bomb & Electric Bodega Mixshow Remix) | 3:25 |
| ความยาวทั้งหมด: | ความยาวทั้งหมด: | 23:30 |
| ลำดับ | ชื่อเพลง | ยาว |
| --- | --- | --- |
| 1. | "Don't Let Me Down" (featuring Daya) (Hardwell and Sephyx Remix) | 2:42 |
การรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | 9× Platinum | 630,000 |
| Austria (IFPI Austria) | Platinum | 30,000 |
| Belgium (BEA) | 3× Platinum | 60,000 |
| Canada (Music Canada) | 9× Platinum | 720,000 |
| Denmark (IFPI Danmark) | 2× Platinum | 180,000 |
| France (SNEP) | Diamond | 233,333 |
| Germany (BVMI) | Diamond | 1,000,000 |
| Italy (FIMI) | 6× Platinum | 300,000 |
| Mexico (AMPROFON) | 4× Platinum+Gold | 270,000 |
| Netherlands (NVPI) | 3× Platinum | 90,000 |
| New Zealand (RMNZ) | 2× Platinum | 30,000* |
| Poland (ZPAV) | Platinum | 20,000 |
| Portugal (AFP) | 2× Platinum | 20,000 |
| Spain (PROMUSICAE) | 3× Platinum | 120,000 |
| Sweden (GLF) | 6× Platinum | 240,000 |
| United Kingdom (BPI) | 3× Platinum | 1,800,000 |
| United States (RIAA) | 9× Platinum | 2,000,000 |
 *ตัวเลขยอดขายขึ้นกับการรับรองอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | ค่าย | อ้างอิง |
| --- | --- | --- | --- | --- |
| ต่างประเทศ | 5 กุมภาพันธ์ 2016 | ดิจิทัลดาวน์โหลด | ดิสรัปเตอร์ โคลัมเบีย |  |
| สหรัฐ | 22 มีนาคม 2016 | ท็อป 40 เรดิโอ | ดิสรัปเตอร์ โคลัมเบีย |  |
| สหรัฐ | 15 เมษายน 2016 | ดิจิทัลดาวน์โหลด (รีมิกซ์อีพี) | ดิสรัปเตอร์ โคลัมเบีย |  |
โบสถ์ริดดาร์ฮ็อลเมน

| ริดดาร์ฮ็อล์มชีร์กาน |
| --- | --- |
Riddarholmskyrkan
ริดดาร์ฮ็อล์มชีร์กาเป็นหนึ่งในอาคารที่เก่าแก่ที่สุดในสต็อกโฮล์ม

ที่ตั้ง: ริดดาร์ฮ็อลเมน, สต็อกฮ็อล์ม
ประเทศ: ประเทศสวีเดน
นิกาย: คริสตจักรสวีเดน
การปกครอง
แพริช: ริดดาร์ฮ็อลเมน (ถึงปี 1807)
โบสถ์ริดดาร์ฮ็อลเมน (สวีเดน: Riddarholmskyrkan; Riddarholmen Church) เป็นโบสถ์คริสต์ของอดีตแอบบียุคกลาง ตั้งอยู่ในสต็อกโฮล์ม ประเทศสวีเดน เป็นสถานที่ไว้พระบรมศพของพระบรมวงศานุวงศ์ของสวีเดนส่วนใหญ่
โบสถ์ตั้งอยู่บนเกาะริดดาร์ฮ็อลเมน ใกล้กับพระราชวังหลวง ศาสนพิธีในโบสถ์สิ้นสุดไปตั้งแต่ปี 1807 และในปัจจุบันโบสถ์มีไว้เพื่อใช้งานในพิธีศพและพิธีระบึกเท่านั้น กษัตริย์สวีเดนทุกพระองค์นับตั้งแต่กุสตัฟฟัส อะดัลฟัส (สิ้นพระชนม์ 1632) ถึง กุสตีฟที่ห้า (สิ้นพระชนม์ 1950) ฝังพระบรมศพไว้ที่นี่ ยกเว้นแต่เพียงคริสตีนาแห่งสวีเดนซึ่งฝังอยู่ที่บาซิลิกาเซนต์ปีเตอร์ในวาติกัน) รวมถึงกษัตริย์ยุคก่อนหน้า มักนัสที่สาม (สิ้นพระชนม์ 1290) และ ชารลส์ที่แปด (สิ้นพระชนม์ 1470) ธรรมเนียมการฝังศพกษัตริย์สวีเดนที่ตี่ถูกยกเลิกไปนับตั้งแต่มีสุสานหลวงซึ่งเป็นของรัฐบาลสวีเดน
ดูเพิ่ม

กัมลา สตาน
สตูร์ชีร์กาน
แหล่งข้อมูลอื่น

The Riddarholm Church at the Royal Court's website
แม่แบบ:Find a Grave cemetery
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  สหรัฐ  นครรัฐวาติกัน 
ภูมิศาสตร์:  Structurae 
ศิลปิน:  KulturNav 
59°19′29″N 18°03′53″E﻿ / ﻿59.32472°N 18.06472°E﻿ / 59.32472; 18.06472
โพรงเยื่อหุ้มปอดมีอากาศ

| โพรงเยื่อหุ้มปอดมีอากาศ  (Pneumothorax)  |
| --- | --- |
ภาพแสดงภาวะโพรงเยื่อหุ้มปอดมีอากาศที่ปอดข้างขวา (ด้านซ้ายของภาพ) ที่ศรชี้คือขอบของปอดที่แฟบลง
บัญชีจำแนกและลิงก์ไปภายนอก
ICD-10: J93, P25.1, S27.0
ICD-9: 512, 860
OMIM: 173600
DiseasesDB: 10195
MedlinePlus: 000087
eMedicine: article/432979 article/424547 article/360796 article/808162 article/827551 article/1003552
MeSH: D011030
ภาวะโพรงเยื่อหุ้มปอดมีอากาศ (อังกฤษ: pneumothorax, pneumothoraces) เป็นภาวะซึ่งมีอากาศอยู่ในโพรงเยื่อหุ้มปอดในช่องอก ระหว่างปอดกับผนังทรวงอก อาจเกิดขึ้นเองในผู้ป่วยที่ไม่มีโรคปอดเรื้อรังมาก่อน (แบบปฐมภูมิ) หรือในผู้ป่วยที่มีโรคปอดเรื้อรังมาก่อน (แบบทุติยภูมิ) นอกจากนี้บ่อยครั้งยังเกิดตามหลังการบาดเจ็บต่อทรวงอก การระเบิด หรือพบเป็นภาวะแทรกซ้อนจากการรักษาทางการแพทย์ได้
อาการของโพรงเยื่อหุ้มปอดมีอากาศขึ้นอยู่กับขนาดของอากาศที่ปรากฏในโพรงเยื่อหุ้มปอดและความเร็วของการรั่วของอากาศ อาจมีอาการเจ็บหน้าอก หายใจลำบาก อาจวินิจฉัยได้จากการตรวจร่างกายในกรณีเป็นมาก ๆ แต่ส่วนใหญ่จำเป็นต้องใช้การตรวจภาพถ่ายรังสีเช่นเอกซเรย์หรือซีทีในการวินิจฉัยกรณีเป็นไม่มาก บางครั้งภาวะโพรงเยื่อหุ้มปอดมีอากาศอาจทำให้เกิดร่างกายขาดออกซิเจน ความดันเลือดลดต่ำ และหัวใจหยุดได้หากไม่ได้รับการรักษา ภาวะเช่นนี้เรียกว่าโพรงเยื่อหุ้มปอดมีอากาศชนิดเกิดแรงดัน (อังกฤษ: tension pneumothorax)
ภาวะโพรงเยื่อหุ้มปอดมีอากาศชนิดที่เป็นไม่มากนั้นส่วนใหญ่หายได้เองโดยไม่จำเป็นต้องได้รับการรักษาจำเพาะ โดยเฉพาะในผู้ป่วยที่ไม่ได้มีโรคปอดเรื้อรังมาก่อน ในกรณีที่โพรงเยื่อหุ้มปอดมีอากาศอยู่มากหรือมีอาการมากอาจจำเป็นต้องใช้เข็มฉีดเจาะดูดลมออก หรือใส่สายระบายทรวงอกเพื่อให้ลมได้ระบายออก บางครั้งอาจจำเป็นต้องรักษาด้วยการผ่าตัด โดยเฉพาะในกรณีที่เมื่อใส่สายระบายทรวงอกแล้วยังไม่หาย หรือผู้ป่วยรายนั้น ๆ เกิดมีโพรงเยื่อหุ้มปอดมีอากาศอีกหลายครั้ง ในกรณีที่ผู้ป่วยรายใดมีโอกาสเกิดเป็นซ้ำได้มาก อาจจำเป็นต้องมีการรักษาเพิ่มเติม เช่น การทำการผนึกเยื่อหุ้มปอดเพื่อยึดเยื่อหุ้มตัวปอดกับเยื่อหุ้มปอดส่วนผนังอกเข้าด้วยกัน
อาการและอาการแสดง > ชนิดย่อยทางคลินิก

ภาวะโพรงเยื่อหุ้มปอดมีอากาศเกิดเองชนิดปฐมภูมิ (อังกฤษ: primary spontaneous pneumothorax, PSP) ซึ่งมักพบในผู้ป่วยอายุน้อยที่ไม่มีโรคปอดมาก่อนนั้นมักมีอาการไม่มาก โดยมีอาการเด่นคืออาการเจ็บหน้าอกและบางครั้งอาจมีเหนื่อยหายใจลำบากเล็กน้อย ผู้ป่วย PSP ครึ่งหนึ่งรอให้มีอาการอยู่หลายวันจึงตัดสินใจมาพบแพทย์ มีโอกาสน้อยมากที่ PSP จะพัฒนาไปมากจนเกิดเป็นโพรงเยื่อหุ้มปอดมีอากาศชนิดเกิดแรงดัน ส่วนใหญ่มักเริ่มมีอาการขณะพัก ชายร่างสูงและโดยเฉพาะสูบบุหรี่ด้วยนั้นมีความเสี่ยงที่จะเกิด PSP สูงกว่าคนอื่น ปัจจุบันพบว่า PSP เกิดได้บ่อยกว่าในภาวะซึ่งมีการเปลี่ยนแปลงความกดอากาศและที่ที่มีดนตรีเสียงดัง ซึ่งอาจเป็นสาเหตุที่ทำให้บางครั้งพบมีผู้ป่วยโพรงเยื่อหุ้มปอดมีอากาศมากเป็นหย่อม ๆ
ภาวะโพรงเยื่อหุ้มปอดมีอากาศเกิดเองชนิดทุติยภูมิ (อังกฤษ: secondary spontaneous pneumothorax, SSP) เกิดในผู้ป่วยที่มีโรคปอดอยู่เดิม อาการมักเป็นรุนแรงกว่าเนื่องจากการทำงานของปอดไม่ดีอยู่เดิม เมื่อแฟบลงจึงยิ่งทำงานได้แย่ลงไปอีก ผู้ป่วยอาจมีออกซิเจนในเลือดต่ำ อาจเห็นผู้ป่วยเขียว บางทีอาจพบมีคาร์บอนไดออกไซด์คั่งในเลือด ซึ่งอาจทำให้ผู้ป่วยมีอาการสับสนและหมดสติได้ ผู้ป่วยโรคปอดเช่นโรคปอดอุดกั้นเรื้อรังและซิสติกไฟโบรซิสที่มีอาการหายใจลำบากเฉียบพลันอาจควรได้รับการตรวจหาภาวะโพรงเยื่อหุ้มปอดมีอากาศโดยเร็ว ขนาดของอากาศในโพรงเยื่อหุ้มปอดนั้นมีความสัมพันธ์กับอาการของผู้ป่วยไม่มากนัก
ภาวะโพรงเยื่อหุ้มปอดมีอากาศที่เกิดจากการบาดเจ็บ (อังกฤษ: traumatic pneumothorax) อาจเกิดจากบาดแผลทะลุถึงโพรงเยื่อหุ้มปอด เช่นจากบาดแผลถูกแทงหรือถูกปืนยิง ทำให้อากาศจากภายนอกเข้าไปในโพรงเยื่อหุ้มปอดได้ หรือเกิดจากการบาดเจ็บต่อเนื้อปอด ทำให้ลมจากเนื้อปอดรั่วเข้ามาในโพรงเยื่อหุ้มปอด พบเป็นภาวะแทรกซ้อนบ่อยถึงครึ่งหนึ่งของผู้ป่วยที่มีการบาดเจ็บที่ทรวงอก เป็นที่สองรองจากกระดูกซี่โครงหัก ภาวะโพรงเยื่อหุ้มปอดมีอากาศที่เกิดขึ้นในผู้ป่วยถึงครึ่งหนึ่งอาจมีขนาดเล็ก ซึ่งอาจขยายใหญ่มากขึ้นหากผู้ป่วยจำเป็นต้องได้รับการช่วยหายใจด้วยเครื่องช่วยหายใจ ดังนั้นไม่ว่าขนาดจะเล็กหรือใหญ่ก็มีความสำคัญทั้งสิ้น นอกจากนี้ยังพบเกิดในผู้ป่วยที่จำเป็นต้องได้รับการช่วยหายใจด้วยเครื่องช่วยหายใจจากสาเหตุอื่น ๆ อีกด้วย
ภาวะโพรงเยื่อหุ้มปอดมีอากาศชนิดเกิดแรงดันมีนิยามที่แตกต่างกันไปตามแหล่งข้อมูลแต่ละแหล่ง แต่โดยทั่วไปถือตรงกันว่าควรสงสัยถ้าผู้ป่วยมีออกซิเจนต่ำมากแม้จะได้รับออกซิเจนแล้ว มีความดันเลือดลดต่ำ หรือมีการเปลี่ยนแปลงของระดับความรู้สึกตัว ภาวะนี้ถือเป็นภาวะฉุกเฉินทางการแพทย์ จำเป็นต้องได้รับการรักษาอย่างเร่งด่วนโดยไม่ต้องตรวจพิเศษเพิ่มเติม ภาวะนี้ยังพบได้ในผู้ป่วยที่ได้รับการช่วยหายใจด้วยเครื่องช่วยหายใจ ซึ่งอาจตรวจพบได้ยากเนื่องจากผู้ป่วยมักได้รับยากดระดับความรู้สึกตัวอยู่แล้ว ทำให้บางครั้งจะทราบก็ต่อเมื่อผู้ป่วยมีอาการแย่ลงอย่างรวดเร็ว